เป็นร้านที่เรียงรายอยู่บริเวณสวนสาธารณะเกาะลอย
ร้านจะอยู่ร้านแรก ใกล้กับสะพานที่สุด..
ตอนนี้ทุกร้านจะสำรองที่จอดรถหน้าร้านไว้สำหรับลูกค้า
ทำให้สะดวก ไม่ต้องคอยหาที่จอด โดยเฉพาะในวันหยุด ซึ่งโดยปรกติที่เกาะลอยคนจะเยอะมากอยู่แล้ว

ร้านนี้เพื่อนแนะนำ ..แต่วันนั้นเหมือนรสชาติอาหารจะออกเค็มไปนิดหนึ่งนะ
เก้าอี้นั่งจะเป็นสไตล์ญี่ปุ่น คือ นั่งกับพื้น ไม่เหมาะกับคน สว. อย่างเรา
เพราะนั่งนานๆแล้วเมื่อยอะ
แอบกระซิบบอกหนุ่มๆด้วยนะค่ะ ว่าร้านนี้ลูกสาวของป้าอ้อ น่ารักดีค่ะ

มีบริการผลไม้ตามฤดูกาล เป็นเมนูฟรี วันนั้นเป็นแตงโม..หวานเย็นชื่นใจ
เข้าใจว่ามีการผ่าแบบให้เหลือเม็ดน้อยที่สุด

จานที่เราชอบที่สุดน่าจะเป็นยำไข่ปู ..ไข่ปูจัดมาแบบไม่หวง รสชาติดี พูดแล้วน้ำลายไหล
ส่วนอีกจานน่าจะเป็นยำหอยแครง ..ปรกติเราไม่ทาน เพราะเคยเจอรสชาติคาวๆ แล้วไม่ไหว
แต่ร้านนี้ขอบอกเลยว่า หอยแครงสด ไม่มีกลิ่นคาวเลย ..เลยจัดไปค่ะ

เพื่อนๆคนไหนผ่านมาแถวนี้ ลองแวะดูนะค่ะ